



**02: Пакет за обучение на служители да станат наставници**

Разработен от: Mindshift Talent Advisory, Portugal

Модул 3 – **Сценарии за наставничество за ролеви игри**

**Раздел 5** – Планиране на наставническите сесии

Диплянка 1: Сценарий 1 – Линда и Робърт стават наставници на работното място

**ИНФОРМАЦИОННИ КАРТИ**

|  |
| --- |
| **Представяне на Линда Крофорд (66 г.)** |
| Линда е на 66 години (родена е през 1955) и работи във фабрика за облекло. Работи от 18 годишна. Започнала е като оператор на шевна машина и е изминала целия път в компанията докато се изкачи до позицията на отговорник продукция.  Линда никога не е имала възможност да учи, но е приела всички възможности, предоставени й от компанията, за да се развива във фабриката. Никой не познава по-добре от нея фабриката като цяло, машините и останалите служители.  Линда е много харизматична личност, високо мотивирана и обича да поема инициативата, тя естествено се превръща в лидер. В същото време, през своя 48 годишен стаж тя е обучила и е подкрепила почти всеки един служител, работещ в производството. Когато някой иска да научи нещо за фабриката, какъв е принципът на работа и как се правят нещата, пита Линда.  Има само едно нещо, заради което Линда не се чувства комфортно: не умее да работи с компютър. А новият управител на фирмата иска да дигитализира цялата компания. |

|  |
| --- |
| **Робърт Пауъл (25 г.)** |
| Робърт е на 25 години (роден е през 1996 г.) и е графичен дизайнер с отлични IT умения, особено в областта на дизайна и софтуера за компютърно обработване. Притежава изключителна креативност и наскоро е нает във фирмата, за да разработи новата й брандинг кампания.  Това е втората работа на Робърт след завършване на колежа. Въпреки че отлично умее да управлява времето си и има добри организационни умения, с особено внимание към детайлите, той не е съвсем сигурен в уменията си и много се задълбочава в това нещата да се вършат по правилния начин.  Той работи във фабриката за облекло от 3 месеца и все още не знае нищо за нея. Така че, как би се справил със създаването на нова стратегия за брандиране, за да помогне на компанията да се открои от конкуренцията? |

**СИТУАЦИОННИ КАРТИ**

|  |
| --- |
| **Ситуационна карта 1 – Линда (66 г.)** |
| Здравей, Линда, повикана си в отдел Човешки ресурси, където се случва следното:  **Карла Томсън (Мениджър човешки ресурси):**  *Линда, компанията се разраства и вече всичко се дигитализира. За да можеш да изпълняваш всекидневните си задачи, ще трябва да се научиш да работиш с новия софтуер, който компанията внедри. С тази програма ще можеш да контролираш смените, да обменяш информация с другите служители, да си получаваш фишовете за заплатата. С две думи, всичко, което досега си правила на хартия, ще се прави в чрез тази нова програма.*  **Линда:**  *Но Вие знаете, че не разбирам от компютри!*  **Карла Томсън (Мениджър човешки ресурси):**  *Да, Линда, знаем. Но ти не се безпокой за това. Компанията има нова програма за наставничество. Целта й е да обедини различни сътрудници от различни области и отдели, които да споделят знанията и опита си по време на специално организирани наставнически сесии.*  **Линда:**  *Какво означава това на практика?*  **Карла Томсън (Мениджър човешки ресурси):**  *В твоя случай конкретно, ще работите по двойки заедно с Робърт Пауъл, който е новият ни графичен дизайнер и знае всичко за софтуера, компютрите, социалните медии и интернет като цяло, и как се случват нещата в дигиталния свят, в който живеем. Той ще бъде твой наставник*.  **Линда:**  *Мой наставник? Но той е само на 25 години и е в компанията ни едва от 3 месеца. На какво би могъл да ме научи? Не виждам как ще стане това...*  **Карла Томсън (Мениджър човешки ресурси):**  *Виж, Линда, както вече казах, той много разбира от технологии, а ти се нуждаеш от обучение и подкрепа точно в тази област. И както ти отбеляза, “той е тук само от 3 месеца”. По тази причина ти също ще го наставляваш и ще му окажеш подкрепата, от която той се нуждае. Не се тревожи, всеки в компанията ще получи обучение и информация за новата наставническа програма.* |

|  |
| --- |
| **Ситуационна карта 2 – Робърт (25 г.)** |
| Здравей, Робърт, повикан си в отдел Човешки ресурси, където се случва следното:  **Карла Томсън (Мениджър човешки ресурси):**  *Робърт, виждаме, че се затрудняваш с опознаването на динамиката на компанията ни и забелязахме, че имаш проблем да се впишеш сред служителите от различните отдели.*  **Робърт:**  *Това е така, Карла, сериозно се тревожа за проекта по ребрандирането и така съм се фокусирал върху намирането на точната концепция, че едва намирам време да общувам с колегите си.*  **Карла Томсън (Мениджър човешки ресурси):**  *Нали знаеш, че контактите с колегите ти ще улеснят работата ти?*  **Робърт:**  *Как така?*  **Карла Томсън (Мениджър човешки ресурси):**  *Компанията има нова програма за наставничество. Целта й е да обедини различни сътрудници от различни области и отдели, които да споделят знанията и опита си по време на специално организирани наставнически сесии. Смятаме, че ти можеш да бъдеш наставляван от Линда Крофорд, а ти съответно да бъдеш неин ментор.*  **Робърт:**  *Аз да бъда наставник на Линда, как така? На какво бих могъл аз да я науча? Линда знае всичко за историята на фирмата и работи тук толкова отдавна, че със сигурност няма какво да научи от мен.*  **Карла Томсън (Мениджър човешки ресурси):**  *Робърт, затова имаме този отдел за обучения. Обединяваме хора с разлини знания и умения по двойки. А вие двамата с Линда можете да се възползвате взаимно от уменията и опита на другия. Линда има нужда да се научи как да използва технологиите, а ти можеш да се поучиш от опита й и да се запознаеш по-подробно с фабриката и компанията. Нейният опит определено ще ти бъде полезен, за да отключиш идеите си, свързани с проекта по ребрандиране, а и тя ще те запознае с всеки един служител във фирмата. Можеш да използваш времето с нея, за да дадеш воля на въображението си и „да се свържеш с ДНК-то“ на нашата компания.*  **Робърт:**  *Това всъщност звучи много добре. Само ми кажете кога и как мога да започна!* |